**Kasutusloa taotlemine korterelamu (sh kahe korteriga elamu ja ridaelamu) ning mitteelamu püstitamisel ja laiendamisel esialgsest mahust rohkem kui 33%**

**Kasutusloa taotluse juurde lisatavad dokumendid**

1. ehitise ülevaatuse akt, millele tuleb võtta omaniku, ehitaja, omanikujärelevalve teostaja ning projekteerija allkirjad;

2. veevarustuse, kanalisatsiooni, elektrivarustuse ja prügiveo lepingute koopiad;

3. elektripaigaldise tehnilise kontrolli akt – audit, kust nähtub, et paigaldis vastab nõuetele

*-auditi tegija peab olema nõutava akrediteeringuga pädev isik;*

4. gaasipaigaldise olemasolul gaasipaigaldise tehnilise kontrolli akt – audit, millest nähtub, et paigaldis vastab nõuetele

-*auditi tegija peab olema nõutava akrediteeringuga pädev isik*;

5. ehitusjärgne mõõdistus: hoone (märkida ka katuse (harja) absoluutne kõrgus), katendite ja tehnovõrkude teostusmõõdistus (-ed);

6. ehitise mahamärkimise akt (ehitise nurgapunktide koordinaadid) või ehitusjärgse mõõdistuse akt ;

7. sundventilatsiooni korral õhuhulkade ja mürataseme mõõdistusprotokoll ja süsteemi ekspluatatsiooni lubamise dokumentatsioon;

8. ehitusprojekt, mille järgi ehitati (kui ehitamise käigus on tehtud muudatusi, siis muudatusprojekt);

9. ehitusdokumendid (ehituspäevikud, kaetud tööde aktid, ehituskoosolekute protokollid, paigaldatud ehitusmaterjalide sertifikaadid jms);

10. hoonesiseste vee-, kanalisatsiooni- ja küttetorustike, ventilatsioonisüsteemi ning gaasi- ja elektripaigaldiste teostusjoonised;

11. vee- ja küttesüsteemi katsetamise ja kasutamist lubavad aktid;

12. asjakohasel juhul lifti audit;

13. oluliste kandekonstruktsioonide toimivusdeklaratsioonid;

14. küttekollete olemasolul korstnapühkija akt (kui küttekoldeid on mõnda aega kasutatud);

15. riigilõivu tasumist tõendav maksekorraldus:

**Elamu ja seda teenindava rajatise** kasutusloa taotluse läbivaatamise eest tasutakse **riigilõivu** 30 €,

**mitteelamu ja seda teenindava rajatise** kasutusloa taotluse läbivaatamise eest tasutakse riigilõivu 60€.

*Riigilõivu saaja on Saku Vallavalitsus, arvelduskonto nr:**EE862200001120079664 (Swedbank AS)*

*Selgitusse märkida: „Riigilõiv kasutusloa taotluse läbivaatamise eest ... (objekti aadress)“*

**NB! Kohalik omavalitsus või kaasatav asutus võib (sõltuvalt objektist) nõuda täiendavate ehitusdokumentide esitamist.**

**Ehitise ülevaatus**

Ülevaatuse aeg lepitakse kokku Saku Vallavalitsuse esindaja ja omaniku vahel pärast kasutusloa taotluse esitamist.

Ülevaatusel kontrollitakse, kas valminud ehitis vastab ehitusloa aluseks olnud ehitusprojektile ja ehitisele esitatavatele nõuetele.

Vajadusel kaasab Saku Vallavalitsus menetlusse asjakohaseid ameteid, asutusi ja isikuid.